"துளு" பாஷை பரவியிருந்த மண்டபத்தில் வளைத்து வளைத்து போட்டோ எடுத்துக்கொண்டிருந்த போது, பலபேர் ரேட் விசாரித்தனர். "வீடியோ எடுப்பீங்களா ?", "ஒரு ரோலுக்கு எவ்வளவு ?" என்றெல்லாம் துளுவில் அவர்கள் கேட்டது எனக்குப் புரிந்தது. ஆனால் பதிலுக்கு "நான் மாப்பிள்ளையின் நண்பர். சும்மா பொழுதுபோக்குக்காகவும், ப்ளாகில் போட்டு பிலிம் காமிக்கவும்தான் போட்டோ எடுக்கிறேன்..!" என்று சொல்லி புரியவைக்க முடியவில்லை.